Søren Pape Poulsen skal være ny justitsminister, mens forsvarsminister bliver Claus Hjort Frederiksen.

Den konservative partiformand Søren Pape Poulsen bliver ny justitsminister, mens den nuværende finansminister Claus Hjort Frederiksen (V) skal være forsvarsminister.

Det erfarer TV 2.

Det er ingen overraskelse, at der venter en tung post til Søren Pape Poulsen – men det er ganske overraskende, at Claus Hjort Frederiksen skal være forsvarsminister, siger TV 2s politiske redaktør Anders Langballe.

Peter Christensen er ude

Nuværende forsvarsminister Peter Christensen (V) er ifølge TV 2s oplysninger helt færdig som minister.

Peter Christensen blev hevet ind som forsvarsminister siden september sidste år, hvor Carl Holst (V) gik af. Ved valget sidste år blev han ikke genvalgt til Folketinget.

Det er endnu uvist hvilken post, der venter til den nuværende justitsminister Søren Pind (V).